Ақшалай-заттай лотерея

Ақшалай-заттай лотерея (французша loterіe – жеребе салу) – лотерея билеттерін тарату, сату арқылы халықтың ақшалай қаражатын ерікті түрде игілікті іске тартудың бір түрі. Түскен қаражаттың бір бөлігі заттай немесе ақшалай ұтысқа ойналады. Қалған бөлігі елде спортты, өнерді, т.б. игілікті шараларды қолдау үшін жұмсалады. Лотерея билеті құнды қағаз болып табылады. Ұтысты заттай немесе ақшалай алуға болады. Көптеген елде ақшалай-заттай лотерея ұтыстарын муниципалитеттер, қайырымдылық қорлары, қоғамдық ұйымдар өткізіп тұрады. Қазақстанда Ұлттық лотерея шығарылады (1998), ақшалай ұтыстан басқа ірі заттай да ұтыстар бар.Қазақ ұлттық энциклопедиясы
 Дереккөздер 

Санат:Ойындар